钦定古今图书集成/明伦汇编/氏族典/第495卷 > 郑所南
## 钦定古今图书集成/明伦汇编/氏族典/第495卷 > 郑所南

按《万姓统谱》：所南一名思肖，连江人。以太学上舍应
博学宏词科，刚介有志操。会元兵南下，所南尝叩阙
上书，元人争目之，遂变今名。曰“所”，示不忘赵氏也；曰
“南”，示不复北面他姓也。隐居吴下，坐必南向，岁时伏
腊，辄望南野哭，再拜乃返。誓不与朝客交往。或于朋
友坐上见有语音异者，即引去。后以寿终。